TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**88/2017. (IV.27.) Kt. számú**

**határozata**

**A fogyatékos személyek bentlakásos ellátása szakfeladat további működtetéséről, intézményi férőhely kiváltásról**

Tiszavasvári Város Önkormányzata Képviselő-testülete „**A fogyatékos személyek bentlakásos ellátása szakfeladat további működtetéséről, intézményi férőhely kiváltásról”** szóló előterjesztéssel kapcsolatban az alábbi döntést hozza:

**I. Kornisné Liptay Elza Szociális és Gyermekjóléti Központ** intézményvezetőjének **a fogyatékos személyek intézményi ellátása kiváltása támogatott lakhatás megvalósításával** témában írt **tájékoztató anyagát** a jelen határozat **1. mellékletében foglalt tartalommal elfogadja.**

II. Felkéri a Kornisné Központ intézményvezetőjét, hogy **folyamatosan tájékozódjon a témában és a megvalósítás lehetőségeiről tájékoztassa a testületet.**

**Határidő: I. pont:** azonnal **Felelős:** Dr. Fülöp Erik polgármester

II.pont: esedékességkor

 **Dr. Fülöp Erik Badics Ildikó**

 **polgármester jegyző**

1.melléklet „**A fogyatékos személyek bentlakásos ellátása szakfeladat további működtetéséről, intézményi férőhely kiváltásról”** szóló határozathoz

|  |  |
| --- | --- |
| ***Kornisné Liptay Elza Szociális és Gyermekjóléti Központ****4440 Tiszavasvári, Vasvári Pál út 87.* *Tel.: 42/520-002, 520-003, 520-025, Fax: 42/ 520-026**E-mail: szeszk@gmail.com Adószám: 15815154-2-15* | TISZ2 |

**Tisztelt Dr. Fülöp Erik Polgármester Úr!**

**Tisztelt Képviselőtestület!**

*„1.Az SZMSZ-ről szóló 35/2014.(XI.28) Önk. rendelet 3.§ (5) bekezdése alapján jelen előterjesztés benyújtására, mint az előterjesztés előadója a polgármester felkérése alapján külső előadó teszem meg.*

***Az alábbiak szerint tájékoztatom a Képviselő-testületet:***

*A Kornisné Liptay Elza Szociális és Gyermekjóléti Központ (a továbbiakban:* ***Kornisné Központ) által működtetett fogyatékos személyek ápoló gondozó otthona vonatkozásában a fenntartó döntése szükséges az ellátás további működése, működtetése érdekében.***

***Az egyes szociális és gyermekvédelmi tárgyú miniszteri rendelet módosításáról szóló 1/2017. (II.14) EMMI rendelet 56.§ alapján a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. ( I.7) SZCSM. rendelet az alábbiakkal egészült ki:***

 *„119. § (1) Az egyes szociális és gyermekvédelmi tárgyú miniszteri rendeletek módosításáról szóló 1/2017. (II. 14.) EMMI rendelet hatálybalépésekor már működő 50 fő feletti fogyatékos személyek, pszichiátriai és szenvedélybetegek ápoló-gondozó otthona esetében* ***az intézményi férőhely kiváltási tervet 2018. december 31-éig kell elkészíteni.***

*Az intézményi férőhely kiváltás támogatott lakhatással valósulhat meg. A támogatott lakhatást, mint szolgáltatási formát 2013. január 1-től tartalmazza a szociális ellátásról és szociális igazgatásról szóló 1993. évi III. törvény, (a továbbiakban Szociális törvény.) Ez a szolgáltatás elérhető fogyatékosok, pszichiátriai, és szenvedélybetegek, és hajléktalan személyek részére.*

*A modern fogyatékosságügy* ***a fogyatékos embert*** *nem a többségi társadalom jótékonykodására szoruló személynek tekinti, hanem* ***a társadalom egyenrangú és egyenértékű tagjaként jogok birtokosának, aki mindenekelőtt abban számíthat a nem fogyatékos személyek segítségére, hogy életét a lehető legnagyobb – általa igényelt – önállósággal élhesse.***

*A Magyar Kormány 2011. nyarán döntött a közösségi ellátásra történő áttérésről, melynek stratégiáját a* ***1257/2011. (VII. 21.) számú Kormányhatározat****ban rögzítette. A stratégia célja, hogy a következő évtizedekben valósuljon meg a kisebb létszámú, lakókörnyezetbe integrált támogatott lakhatás, és az ott élő fogyatékos emberek segítő szolgáltatások igénybevétele mellett a lehető legönállóbb életvitelt folytathassák.*

*Az intézményi férőhely kiváltás folyamata több szakaszban megy végbe, az első időszakba 6 intézmény kapcsolódott be, melynek során közel 200 férőhely kiváltása történt meg. Ennek a folyamatnak az FSZK a kezdetektől aktív és meghatározó szereplője. A hat intézményben megvalósuló kiváltási folyamatot az FSZK mentorhálózat kiépítésével szakmai műhelyek működtetésével támogatta.*

 *A cél és az elvárás és az eszköz jelenik meg a jogszabályban, de sok minden szándékosan nincs leszabályozva a szakmai irányító hatóságok tájékoztatása szerint.*

 *Mindez abból következik, hogy a szolgáltatások fejlesztésnek iránya ma a támogatott lakhatás, de másképp kell azt felkészíteni rá, aki akár ellátottként, akár dolgozóként egy hosszabb előkészület után kerül támogatott lakhatásba, és azt is másképp kell, aki 20-30 év intézményi jogviszony után kerül ebbe a szolgáltatásba.*

***Háromféleképpen valósítható meg:***

1. ***egy szolgáltató biztosítja a lakhatást, és épületen kívül a napközbeni foglalkoztatást is maga nyújtja (újonnan jön létre a szolgáltatási gyűrű-azaz az érintett személyek köré szervezett alapszolgáltatások- is)***
2. ***az eddigi alapszolgáltatásai (szociális étkeztetés, támogató szolgálat, stb.) mellé biztosítja a támogatott lakhatást***
3. ***létrehoznak egy új támogatott lakhatást, és emellett más, a településen működő fenntartó nyújtja együttműködési megállapodás alapján a részszolgáltatásokat az ellátottaknak***

*A támogatott lakhatás normatíváját, és a teljes térítési díjat a támogatott lakhatást fenntartó kapja meg. Idén januártól nem ütközik a támogató szolgálat, és a szociális étkezés a támogatott lakhatással (így ezt külön-külön leigényelheti a fenntartó ugyanazon személy után). A részszolgáltatások díjazásáról egyedileg kell megállapodni. Szolgáltatási elemek bekerültek a törvény 75.§- ába, így az alapszolgáltatások szolgáltatási elemei is felsorolásra kerültek. A támogatott lakhatás valamennyi alapszolgáltatásra hatással van. (Demens személyek nem célcsoportja a támogatott lakhatásnak.)*

*Fogyatékos személyeknél az alapvizsgálat, és komplex szükségfelmérés után lehet a személy jogosultságát, és a szolgáltatási tartalmat meghatározni.*

*Tiszavasvárit érintően 2014-től folyamatosak a szakmai megkeresések, és különböző konferenciákon, műhelyeken vettünk részt munkatársaimmal, és több intézménylátogatás is történt.*

*2017. január 11-én Munkácsy Mihály alpolgármester úrral Budapesten egyeztettünk az FSZK (Fogyatékos Személyek Esélyegyenlőségéért Közhasznú Kft.) munkatársaival. Az FSZK megküldte részünkre emailben a jelentkezési lapot egy felkészítő tanfolyamra, ami az intézményi férőhely kiváltás pályázatot támogatja, annak alapfeltétele.*

*Ehhez a célhoz kapcsolódóan az FSZK 2016. április 1-jével elindította a*[*„TÁRS – Szociális intézményi férőhely kiváltási szakmai koordinációs műhely kialakítása”*](http://fszk.hu/szakmai-tevekenysegek/intezmenyi-ferohely-kivaltas/tars-projekt-efop-1-9-1/)*című -EFOP-1.9.1-VEKOP-15-2016-00001 azonosítószámú- kiemelt projektet. A TÁRS projekt célkitűzése a szociális intézményi férőhely-kiváltás szakmai-módszertani hátterének biztosítása, melyben* ***minden érintett személy, szülő, érdekvédő, szakember, fenntartó, döntéshozó együttműködése szükséges ahhoz, hogy a jelenleg intézményben élők minőségi szolgáltatásokat vehessenek igénybe a saját igényeik szerint.***

*Ez egy 4 napos felkészítés (1 nap az alap belső team számára + 3 nap tématerületenkénti felkészítés) a belső szakmai team-ek és a fenntartók képviselői számára.*

*A fenntartók képviselői, a menedzsment és a belső szakmai team együttműködésével történhet eredményes pályázati tervezés és megvalósítás.*

*Az intézményeknek/telephelyeknek, főleg ahol nagy lakó-létszámot kell felmérni, a kiírástól számítva minél rövidebb időn belül meg kell kezdeniük a kommunikációt és a felméréseket (lakók, dolgozók) ahhoz, hogy a folyamatot időben és jól végig lehessen vinni. A tanfolyam ingyenes, de nekünk kell megelőlegezni a szállás és útiköltséget. (Későbbiekben a beadott pályázat terhére ezek a költségek elszámolhatóak.)*

*A TÁRS projekt (EFOP 1.9.1. „A szociális intézményi férőhely kiváltási szakmai koordinációs műhely kialakítása”) keretében készült el az Intézményi Férőhely Kiváltási Terv (IFKT) módszertani útmutatója. A* ***módszertani útmutató*** *azoknak a szociális intézményeknek készült, akik a fogyatékossággal élő és szenvedélybeteg személyek intézményi ellátásának új formájában,* ***a közösségi alapú, önálló életvitelt támogató szolgáltatási rendszer, a támogatott lakhatás kialakítására vállalkoznak.***

*Egy korábbi rendszer felszámolása és egy alapjaiban új rendszer kiépítése megalapozott előkészítést, tervezést igényel. Ennek a folyamatnak lehet egyik legfontosabb eszköze az* ***IFKT módszertana****.*

*A kiváltási folyamat második szakasza még csak most kezdődik, de a Kormány határozott célja, hogy az elkövetkező néhány évben 4000 új támogatott lakhatási férőhely jöjjön létre és az önálló életvitelhez szükséges képességekre épülő és fejlesztő szolgáltatási rendszer alakul ki.*

***Megjelent a koncepció 2017-2036 között az IFK (azaz az intézményi férőhely kiváltási program) folyamatról , az EFOP 2.2.2 felhívás és a későbbikben megjelenő EFOP 2.2.5 is az intézményi férőhely kiváltásról.***

***A támogatott lakhatás szempontjából cél a fogyatékos személyek férőhelyeinek (98 fő) kiváltása, mivel ezt a szolgáltatást az SZGYF-el kötött ellátási szerződés keretében látja el az Önkormányzat, ezért javaslom az SZGYF-el való tárgyalást ebben a témában még a pályázat benyújtása előtt.***

*Az EFOP 1.9.1 szakmai támogatás a EFOP 2.2.2. intézményi férőhely kiváltó pályázat megvalósításához.*

***Az EFOP 2.2.2 a teljes intézményi férőhely kiváltást célozza meg, tehát a 98 fogyatékos személyt.***

 ***A foglalkoztatás megszervezéséhez igényelhető 0,7 M Ft/ fő, a szociális alapszolgáltatások fejlesztéséhez (nappali klub, támogató szolgálat, szociális étkezés) 1,3 M Ft/fő, és a férőhely kiváltásra 6.75 e Ft/fő. (Egy főre max 8.750 e Ft számolható el.***

***Összegezve a fentieket:***

***AZ EFOP 2.2.2 -17 a teljes kiváltás -98 férőhelyre, amihez társulnia kell az EFOP 1.9.1.nek.***

*Amelyik fenntartó nem vesz részt a felkínált modellprogramban, de kihelyez fogyatékos klienseket a megvalósuló támogatott lakhatásba, annak is nyújtanak szakmai felkészítést.*

 *( a felhívásokban célcsoport a fogyatékos személyek bentlakásos intézménye 50 fő felett ill. a*

*várólistán lévő személyek is mindkét esetben.)*

***A két választási lehetőséget felkínálták:***

***Részt vesz az Önkormányzat a kiváltási programban, EFOP 2.2.2. ill, EFOPŐ 2.2.5 keretében – teljes 98 létszámmal-***

***vagy szakmai háttértámogatást igényel az intézményen keresztül a kihelyezéshez más Tiszavasváritól függetlenül megvalósított támogatott lakhatásba történő kitagoláshoz.(A feladat állami, így nincs rá mód, hogy adott esetben a kihelyezés elkerülhető legyen. )”***

**Kérem a Tisztelt Képviselő-testületet, hogy a tájékoztatót elfogadni szíveskedjen.**

Tiszavasvári, 2017. március 16.

 **Nácsáné dr. Kalán Eszter**

 **intézményvezető**

*Melléklet 1.*

***A projekt azonosító száma:****EFOP-1.9.1-VEKOP-15-2016-00001*

***A kedvezményezett neve:****Fogyatékos Személyek Esélyegyenlőségéért Közhasznú Nonprofit Kft.****A szerződött támogatás összege:****2 499 492 655 Ft****A támogatás mértéke: 100%******A projekt tervezett befejezési dátuma:****2021.03.31.****A projekt tartalmának bemutatása:***

*A projekt****fő cél****kitűzése – az Országos Fogyatékosügyi Programban és a vonatkozó kormányhatározat alapján –****a szociális intézményi férőhely-kiváltás szakmai- módszertani hátterének biztosítása az ország egészében, annak különböző területén működő személyes gondoskodást nyújtó szociális intézmények számára****.*

*A Magyar Kormány az intézményi férőhely kiváltásának stratégiájában a fogyatékos személyek számára ápolást-gondozást nyújtó szociális intézmények átalakításáról döntött, 2011 – 2041 között. A szociális intézményi kiváltási stratégia célja a kisebb létszámú, lakókörnyezetbe integrált, széles szolgáltatási kínálattal rendelkező, az önálló életvitelhez szükséges képességekre épülő és az azt fejlesztő szolgáltatási rendszer irányába történő átalakulás.*

*A fejlesztés közvetlenül kapcsolódik az Emberi Erőforrás Fejlesztési Operatív Program (EFOP) együttműködő társadalomról szóló 1. prioritásához. Az EFOP-ban kijelölt cél az intézményi férőhelyek kiváltásának folytatása 2020-ig, továbbá az ellátórendszer más területein a hatékonyság és a nyújtott szolgáltatások minőségének javítása. Az intézményi férőhely kiváltás az Európai Bizottság által megadott általános módszertanon alapul. A 2007–13-as időszakban megvalósult fejlesztésekhez képest a továbblépés elsődleges iránya a rehabilitációban érintett szolgáltatások közötti integrált megoldások alkalmazása, a foglalkoztatás fontosságának hangsúlyozása, illetve a kiváltást támogató tanácsadói fejlesztése.*

*A projekt feladata, hogy biztosítsa a magyarországi szociális intézményi férőhelykiváltásban, az EFOP 2.2.2 konstrukció projektjeiben érintett fenntartók és intézmények számára a szükséges szakmai eszközöket, módszertanokat.*

*A projekt hat operatív célt határoz meg:*

1. ***operatív cél: Intézményi Férőhely Kiváltási Szakmai Koordinációs Műhely (Műhely) létrehozása****, amely a kiváltási folyamatban érintett intézményeket támogatja, koordinálja. A Műhely tudásközpontként is funkcionál, szorosan kapcsolódva a szociális alapszolgáltatások fejlesztéséhez, valamint segíti az érintett fogyatékossággal élő embereket.*
2. ***operatív cél: Foglalkoztatási eszköztár-fejlesztés****, amely a kliensek foglalkoztatási, aktív munkaerőpiaci részvételének erősítését szolgálja módszertan és célzott foglalkozási rehabilitációs eszközrendszer fejlesztésével.*
3. ***operatív cél: Kutatási, mérési – értékelési rendszer működtetése****, amely helyzetelemzéseket, igényfeltárásokat, tanulmányokat készít, kiemelten a kliensek életminőségét, a szakemberek alkalmazkodását, a közösségi alapú ellátást vizsgálva.*
4. ***operatív cél: Szolgáltatás-fejlesztés****a komplex kiváltási szükségletfelmérés, a komplex intézményi férőhely-kiváltási folyamat, valamint a támogatott lakhatási ellátórendszer módszertani megalapozására, továbbá kapcsolódó képzések, felkészítések kidolgozására.*
5. ***operatív cél: Intézmény-átalakítási támogatórendszer létrehozása****, amely a kiváltásban közvetlenül érintett intézményeket segíti egy egységes szervezet átalakítási módszerrel, folyamatos szakmai tanácsadással, mentorálással, folyamatkíséréssel.*
6. ***operatív cél: Hálózat működtetése****, amely országos szinten biztosítja a kiváltásban érintett szereplők közötti információáramlást, a módszerek és jó gyakorlatok megosztását, fejlesztések közössé tételét, továbbá garantálja a horizontális és vertikális szakmai kommunikációt az érintett szereplők között.*

*A kiváltási folyamat továbbviteléhez nélkülözhetetlen a helyi és a tágabb társadalmi környezet elfogadásának javítása. A projekt****cél****ja****a hatékony kommunikáció és közösségfejlesztési módszerek****alkalmazása,****támogatása****ennek eléréséhez.*

## *A projekt megvalósítását biztosító szakmai munkacsoportok és azok főbb tevékenységei*

### *Szakmai Koordinációs Műhely*

1. *Szakmai Konzultációs Testület felállítása és működtetése*
2. *Minőségirányítási rendszerek kialakítása és/vagy adaptációja*
3. *Bentlakásos intézményben élő célcsoport tagokra irányuló tevékenységek*
* *Érdekvédelmi tanácsadás az intézményben élők számára*
* *A fogyatékos célcsoport tagok mentorálása, felkészítése, támogatása a kiváltási folyamatra*
* *A fogyatékos célcsoport tagok kiváltás utáni beilleszkedésének támogatása*

### *Kutatási munkacsoport*

1. *Helyzetelemzés, igényfelmérések, tanulmányok készítése*
2. *Az intézményi férőhely kiváltási folyamat nyomon követő értékelése, kutatás, mérés-értékelés, hatékonyság- és hatásvizsgálat*
3. *A megvalósításra kerülő kiváltási projektek szakmai nyomon követése*
4. *Policy ajánlások megfogalmazása*

### *Szolgáltatásfejlesztési munkacsoport*

1. ***Az intézményi férőhely kiváltást megalapozó felmérés módszertanának kidolgozása: Intézmény Férőhely Kiváltási Stratégia (IFKS) módszertani képzési programjának kidolgozása – legalább 142 fő intézményi munkatárs felkészítése***
2. *Az egészségügyi, szociális, képzési, foglalkoztatási szolgáltatásokhoz való hozzáférés módszertanának, eszközrendszerének vizsgálata, és kialakítása:
– a Támogatott Lakhatás protokolljának kidolgozása
– szolgáltatási gyűrű/portfólió módszertanának kidolgozása*
3. *A helyi kiváltási modell programok szakmai-módszertani támogatása
– súlyosan halmozottan fogyatékos személyek támogatott lakhatási modellprogramja
– az intézményi jogviszonyra várók szolgáltatási modellprogramja*
4. *Képzések, kompetenciafejlesztés, felkészítés – legalább 3 db akkreditált képzési program kidolgozása*
* *tananyagfejlesztés, képzési anyagok készítése*
* *intézményvezetők, esetfelelősök, kísérő támogatást biztosító munkatársak részére*
* *a komplex szükségletfelmérés elvégzésére feljogosító minősített képzéshez kapcsolódóan*
* *mentorok képzéséhez, továbbképzéséhez*
* *lakók, dolgozók, támogató környezet felkészítéséhez kapcsolódó képzési-fejlesztési anyagok*
* *képzők képzése*

### *Foglalkoztatási munkacsoport*

1. *A foglalkoztatási szolgáltatásokhoz való hozzáférés módszertanának, eszközrendszerének vizsgálata, és kialakítása*
* ***a támogatott lakhatásban élők foglalkoztathatóságának elősegítése érdekében foglalkozási rehabilitációs fejlesztő eszközök kidolgozása és bevezetésének szakmai támogatása***
* *a különböző foglalkoztatási formák, valamint a foglalkozási rehabilitációs szolgáltatásokhoz való hozzáférés támogatása*

### *Intézménytámogatási munkacsoport*

1. *A kiváltásban érintett intézmények szervezet átalakításához kapcsolódó tevékenységek* ***– 15 intézmény*** *elérése szervezet-átalakítási intézkedésekkel*
2. *Szakértői, tanácsadói tevékenység a kiváltásban érintett intézmények számára*

### *Hálózati munkacsoport*

1. *Hálózati tevékenység támogatása*
2. *Hazai és nemzetközi jó gyakorlatok megismerése és megosztás*
3. *Képzések, kompetenciafejlesztés, felkészítés lebonyolítása* ***– 850 fő képzése***
4. *Szakmai kommunikáció*